এদিকে স্বাধীনতার দীর্ঘ সময়েও মুক্তিযোদ্ধা হিসেবে স্বীকৃতি পাওয়ার আশায় তীর্থের কাকের মতো চেয়ে আছেন শহীদ পরিবারের সদস্যরা। দৃষ্টি আকর্ষণে প্রধানমন্ত্রী শেখ হাসিনার সাক্ষাত পেতে বারবার আবেদন করেও কাজ হচ্ছে না। সর্বশেষ স্থানীয় সংসদ সদস্যের সুপারিশ নিয়ে চলতি বছর জেলা প্রশাসকের মাধ্যমেও সাক্ষাতের আবেদনপত্র পাঠানো হয়েছিল। কিন্তু আমলাতান্ত্রিক জটিলতায় প্রধানমন্ত্রীর সাক্ষাত না পেয়ে অনেকটা হতাশ শহীদ পরিবারটির সদস্যরা।